6. ΝΟΜΟΘΕΤ. ΔΙΑΤΑΓΜΑ υπ΄ αριθ. 1321 της 2/13 Μαΐου 1942 (ΦΕΚ Α΄ 119) Περί συμπληρώσεως του υπ΄ αριθ. 965/1942 Ν.Δ/τος «περί φοιτήσεως αποφοίτων των τέως Στρατιωτικών Σχολών εις Ανωτάτας Σχολάς του Κράτους». Άρθρον μόνον.-1.Εις τας διατάξεις των άρθρ. 3 και 4 του υπ΄ αριθ. 965/42 Ν.Δ/τος «περί φοιτήσεως αποφοίτων τέως Στρατιωτικών Σχολών εις Ανωτάτας Σχολάς του Κράτους» υπάγονται και οι Αξιωματικοί του Στρατού Ξηράς, Θαλάσσης και Αέρος όπλων και υπηρεσιών οι κεκτημένοι απολυτηρίου Γυμνασίου ή διπλώματος Εμπορικής Σχολής ανεγνωρισμένης ή εγκεκριμένης υπό του Κράτους ή Διδασκαλείου. Αι εγγραφαί ενεργούνται εντός του μηνός Μαΐου συμφώνως προς το 4 άρθρον του υπ΄ αριθ. 965/42 Ν.Δ/τος. Οι τυχόν παρακολουθούντες εκ των ανωτέρω τα διδασκόμενα μαθήματα ως ακροαταί θεωρούνται από της εγγραφής των ως νομίμως εγγεγραμμένοι. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 